**JAVNA USTANOVA ZAVOD ZA MEDICINU RADA**

**KANTONA SARAJEVO**

Na osnovu člana 35. i 36. Statuta Javne ustanove Zavod za medicinu rada Kantona Sarajevo („Službene novine Kantona Sarajevo“, broj: 45/13 i 47/13), člana 6. Pravilnika o radu, unutrašnjoj organizaciji i sistematizaciji radnih mjesta i plaćama radnika Zavoda, broj: 02-1313/22 od 28.09.2022. godine, Uredbe o postupku prijema u radni odnos u javnom sektoru na teritoriji Kantona Sarajevo ("Službene novine Kantona Sarajevo", broj: 19/21, 10/22), saglasnosti Ministarstva zdravstva Kantona Sarajevo, broj: 10-30-11168/23 i broj: 10-30-11141/23 od 17.04. 2023. godine, raspisuje**:**

**JAVNI OGLAS**

**za prijem u radni odnos na određeno vrijeme**

Javna ustanova Zavod za medicinu rada Kantona Sarajevo, raspisuje Javni oglas za prijem u radni odnos na određeno vrijeme do 12 mjeseci, za pozicije:

1. **Medicinska sestra/tehničar u ordinaciji u Službi medicine rada primarnog nivoa - 3 (tri) izvršioca**
2. **Radnica na održavanju higijene u Službi pravnih, kadrovskih i općih poslova – 1 (jedan) izvršilac**

**I**

**Opis radnog mjesta:**

**1. Medicinska sestra/tehničar u ordinaciji**

- Opis poslova:

- organizuje rad u ordinaciji, po redosljedu dolaska, odnosno prioritetu medicinske hitnosti,

- sudjeluje sa ljekarom u zbrinjavanju pacijenta i sprovodi terapiju po nalogu ljekara,

- vrši stručno uzimanje bioloških materijala,

- priprema pribor i instrumentarij, odgovara za sterilizaciju i održavanje opreme,

- blagovremeno obezbjeđuje neophodne lijekove, sanitetski i drugi potrošni materijal,

- vodi brigu o higijeni ordinacije, te održava ormariće za medicinske potrepštine,

- sastavlja mjesečni izvještaj o radu, učestvuje u izradi analiza apsentizma po dijagnozama, te vodi

ostale statističke podatke za potrebe Zavoda,

- vrši obilazak radnih prostora i sanitetsko-higijenskih čvorova u interesu prevencije,

- radi na zdravstvenom prosvjećivanju pacijenata,

* čuva profesionalnu tajnu i etički kodeks struke,
* ima pravo i obavezu da se kontinuirano educira,
* obavlja poslove određene standardima i normativima zdravstvene zaštite i akreditacijskim standardima.

- obavlja i druge poslove prema potrebi, u skladu sa stepenom stručne spreme i zvanja,

- za svoj rad odgovara glavnoj sestri i ordinirajućem ljekaru.

Mjesto rada: JU Zavod za medicinu rada Kantona Sarajevo,

Vrijeme rada: 37,5 sati sedmično, radno vrijeme od 7:30 do 15:30 sati.

Osnovna plata: 1.230,00 KM.

**2. Radnica na održavanju higijene**

- čisti radni i pomoćni prostor, odgovarajućim sredstvima za rad i higijenu: ordinacije i

kancelarije,čekaonice i hodnike, stepeništa i drugo,

- unutar prostorija čisti: prozore i vrata, namještaj i podne prostirke,

- prikupljanje i razvrstavanje medicinskog otpada,

- radi i druge poslove prema potrebi i po nalogu neposrednog rukovodioca, u skladu sa stepenom

stručne spreme i zvanja,

- za svoj rad odgovara sekretaru Zavoda i glavnoj sestri Zavoda.

Mjesto rada: JU Zavod za medicinu rada Kantona Sarajevo,

Vrijeme rada: 37,5 sati sedmično.

Osnovna plata: 796,00 KM.

**II**

Kandidati su dužni da ispunjavaju slijedeće uslove:

* da je državljanin BiH,
* da ima opću zdravstvenu sposobnost za navedenu poziciju,
* da je punoljetan/a.

**III**

Kandidati, pored uslova iz tačke II ovog Oglasa, treba da ispunjavaju i posebne uslove, i to:

1. Medicinska sestra/tehničar u ordinaciji

SSS – IV stepen

- Medicinska škola - opšti smjer

- položen stručni ispit,

- licenca za samostalan rad,

- 6 mjeseci radnog staža u struci

2. Radnica na održavanju higijene

- NK - Osnovna škola

**IV**

Uz svojeručno potpisanu prijavu na Oglas, kandidati su dužni priložiti kraću biografiju i dokaze o ispunjavanju općih i posebnih uslova (original ili ovjerene kopije);

**Za poziciju broj 1.:**

* uvjerenje o državljanstvu (ne starije od 6 mjeseci),
* izvod iz matične knjige rođenih,
* ljekarsko uvjerenje o zdravstvenoj sposobnosti (napomena: ovaj dokaz će dostaviti kandidat koji bude izabran),
* diploma/svjedočanstvo o završenom školovanju,
* uvjerenje o položenom stručnom ispitu,

- licenca za samostalan rad,

* potvrda od poslodavca o radnom stažu.

Radna knjižica/kopija, potvrda nadležnog PIO/MIO osiguranja o ostvarenom random stažu, ugovor o radu/volontiranju/djelu ne mogu poslužiti kao relevantan dokaz o random stažu.

**Za poziciju broj 2.:**

* uvjerenje o državljanstvu (ne starije od 6 mjeseci),
* izvod iz matične knjige rođenih,
* ljekarsko uvjerenje o zdravstvenoj sposobnosti (napomena: ovaj dokaz će dostaviti kandidat koji bude izabran),
* svjedočanstvo o završenoj školi

**Način podnošenja prijave:**

Kandidati su obavezni dostaviti svojeručno potpisanu Prijavu na Javni oglas u zatvorenoj koverti, na kojoj je jasno naznačeno ime i prezime i adresa kandidata. Prijava na Javni oglas između ostalog treba da sadrži adresu i kontakt telefon, uz kratku biografiju sa traženim dokumentima (u originalu ili ovjerenoj kopiji) o ispunjavanju općih i posebnih uvjeta. Prijave se dostavljaju lično ili putem pošte.

Zatvorena koverta sa naznakom **„Prijava na Javni oglas za prijem u radni odnos na određeno vrijeme za poziciju broj:\_\_\_\_\_\_\_\_\_\_. „**Prijave se dostavljaju na adresu: **JU Zavod za medicinu rada Kantona Sarajevo, Bulevar Meše Selimovića broj 2**, **Sarajevo.**

Sa kandidatima koji budu ispunjavali tražene uslove biće obavljen pismeni i usmeni ispit (za poziciju 1.) i usmeni ispit za kandidate za poziciju 2., o čemu će biti blagovremeno obavješteni.

**Prioritet pri zapošljavanju**

Prioritet/prednost pri zapošljavanju ostvaruju branioci i članovi njihovih porodica pod čim se podrazumijevaju lica iz člana 1. i 2. Zakona o dopunskim pravima boraca-branitelja Bosne i Hercegovine (''Službene novine Kantona Sarajevo'' broj: 45/12 – prečišćeni tekst, 26/14, 46/17, 18/19, 20/20 i 24/12 – Ispravka), a to su članovi porodica šehida/poginulih, umrlih i nestalih branioca prvenstveno djeca, ratni vojni invalidi i njihova djeca, djeca umrlih ratnh vojnih invalida, dobitnik ratnih priznanja i odlikovanja i njihova djeca i djeca poginulih, umrlih i nestalih dobitnika ratnog priznanja i odlikovanja, branilac, demobilizirani branilac i njegova djeca, dobrovoljac i njegova djeca, organizator otpora i njegova djeca, veteran i njegova djeca sa područja Kantona Sarajevo. Naprijed navedena lica, u skladu sa Zakonom o dopunskim pravima boraca-branitelja Bosne i Hercegovine (''Službene novine Kantona Sarajevo'' broj: 45/12 – prečišćeni tekst, 26/14, 46/17, 18/19, 20/20 i 24/12 – Ispravka), Uredbom o jedinstvenim kriterijima i pravilima za zapošljavanje branilaca, članova njihovih porodica u institucijama u Kantonu Sarajevo, Gradu Sarajevo i Općinama u Kantonu Sarajevo (''Službene novine Kantona Sarajevo'' broj: 37/20, 27/21) i Instrukcijom o bližoj primjeni kriterija vrednovanja prema Uredbi o jedinstvenim kriterijima i pravilima za zapošljavanje branilaca, članova njihovih porodica u Kantonu Sarajevo, Gradu Sarajevo i Općinama u Kantonu Sarajevo (''Službene novine Kantona Sarajevo'' broj: 38/20), imaju pravo na prvenstvo u zapošljavanju, ako su na evidenciji JU Služba za zapošljavanje Kantona Sarajevo ili su zaposlena sa nižom stručnom spremom od one koju posjeduju.

Kandidati da bi ostvarili prioritet pri zapošljavanju trebaju da dostave:

- dokaz o prijavi prebivališta u Kantonu Sarajevo izdato od MUP KS (CIPS prijava)

- da su u evidencijama JU Služba za zapošljavanje Kantona Sarajevo evidentirani kao nezaposlene osobe ili dokaz da su zaposlena sa nižom stručnom spremom od one koju posjeduju ili su zaposlene na određeno vrijeme, te

- dostaviti dokumentaciju kojom se dokazuje status korisnika prava, a prema tabeli koja je prilog navedene Uredbe.

|  |  |  |  |
| --- | --- | --- | --- |
| **rb** | **Pripadnost branilačkoj kategoriji** | **Naziv dokaza – dokumenta** | **Organ koji ga izdaje** |
| 1. | Član porodice šehida/poginulog, umrlog i nestalog branioca | - Uvjerenje o statusu djeteta šehida-  poginulog, umrlog i nestalog branioca  - Rješenje o priznatom pravu na porodičnuinvalidninu za suprugu šehida-poginulog umrlog i nestalog branioca  - Uvjerenje o učešću u Oružanim snagama za šehida-poginulog, umrlog i nestalog branioca | Općinska služba za boračko-invalidsku zaštitu  Grupa za pitanja evidencija iz oblasti vojne obaveze prema mjestu prebivališta |
| 2. | Ratni vojni invalid | Rješenje o priznatom svojstvu ratnog vojnog invalida | Općinska služba za boračko-invalidsku zaštitu |
| 3. | Dobitnik ratnog priznanja i odlikovanja | Rješenje o priznatom pravu na mjesečno novčano primanje dobitniku priznanja | Općinska služba za boračko-invalidsku zaštitu |
| 4. | Demobilizirani branioci | Uvjerenje o učešću u Oružanim snagama | Grupa za pitanja evidencija iz oblasti vojne obaveze prema mjestu prebivališta |
| 5. | Dijete:  a) ratnog vojnog invalida  b) dobitnika ratnog priznanja i odlikovanja  c) demobiliziranog borca | Uvjerenje o statusu ratnog vojnog invalida Rješenje o priznatom pravu na:  a) invalidninu  b) mjesečni novčani dodatak  c) uvjerenje o učešdu u Oružanim snagama | a) i b) Općinska služba za boračko-invalidsku zaštitu  c) Grupa za pitanja evidencija iz oblasti vojne obaveze prema mjestu prebivališta |
| Vrednovanje će se izvršiti u skladu sa članom 6. pomenute Uredbe. | | | |

Javni oglas će se objaviti u dnevnim novinama, web stranici Zavoda www.medicinarada.ba i na internet stranici Javne ustanove "Služba za zapošljavanje Kantona Sarajevo".

Pitanja se mogu preuzeti na web stranici Zavoda www.medicinarada.ba.

Javni oglas ostaje otvoren 10 dana od dana objave u dnevnim novinama, zvanične web stranice Zavoda i na internet stranici Javne ustanove "Služba za zapošljavanje Kantona Sarajevo".

Prijave podnosene nakon isteka roka, odnosno bez potpune tražene dokumentacije, neće se uzeti u razmatranje.

Prikazani podaci o neto plati su informativnog karaktera. Elementi koji čine tačan iznos plate su promjenjivi u zavisnosti od broja radnih sati u mjesecu.

Za sva dodatna pojašnjenja, kontakt Služba za pravne, kadrovske i opće poslove, broj tel.: 033/720-185.